**2.pielikums**

**TEHNISKĀ SPECIFIKĀCIJA**

**Četru zemūdens objektu izcelšana Pasažieru ostas pieejas akvatorijā (kuģošanas drošības nodrošināšanai), projekta grunts atzīmes uzturēšana**

1. Veicot kuģu kanāla dziļuma batimetriskos mērījumus, tika atklāti četri zemūdens objekti, kuru grunts atzīme ir virs uzturamās grunts atzīmes. Kuģošanas drošību apdraudošu, kā arī virs grunts atzīmes esošu zemūdens priekšmetu (turpmāk - objektu) apsekošana un izcelšana ir nepieciešama, lai nodrošinātu kuģošanai drošus apstākļus ostas akvatorijā.
2. Objektu izcelšanas darbi ir jāuzsāk nekavējoties, bet ne vēlāk, kā trīs darba dienu laikā no savstarpējā līguma par darbu veikšanu parakstīšanas.
3. Uzņēmējs apņemas veikt darbus, ja netiek pārsniegti šādi hidrometeoroloģiskie nosacījumi:
	1. straume ātrums – 2m/s;
	2. viļņošanās – 0,5m;
	3. vēja ātrums – 10 m/s;
4. Uzņēmēja ūdenslīdēju stacijai ir jāsastāv no sertificētiem ūdenslīdējiem, kuri var veikt zemūdens objektu apsekošanas un izcelšanas darbus līdz 18 m dziļumam.
5. Uzņēmēja rīcībā ir komercdarbībai paredzēts atbilstošs peldlīdzeklis, kas ir aprīkots ar visu nepieciešamo, tai skaitā precīzu pozicionēšanas aparatūru, ceļamierīcēm, vinčām, stropiem, zemūdens skalošanas, griešanas un metināšanas iekārtām un citiem palīglīdzekļiem, lai veiktu plaša spektra objektu izcelšanu. Objekti var būt daļēji iegremdēti, ieskaloti gruntī. Visbiežāk sastopamo objektu raksturojums: dzelzsbetona konstrukcijas, koku stumbri, piestātņu fenderi, autotransporta riepas, dažādi metāla priekšmeti, zvejas rīki (tīkli), laukakmeņi. Iespējami lielgabarīta priekšmeti, kuru izcelšanai ir nepieciešama to sadalīšana daļās vai nogriešana līdz ar grunti.
6. Uzņēmējs saņem no Pārvaldes precīzas objektu atrašanās pozīcijas. Pielikumā ir pievienots izceļamo zemūdens objektu izvietojums. Objektu norādītajam materiālam un izmēriem ir tikai informatīvs raksturs. Par tā pareizību Pārvalde atbildību nenes.
7. Pēc objektu izcelšanas uzņēmējs iesniedz Pārvaldei aktu par to izcelšanu, darbu pieņemšanas nodošanas aktu.
8. Uzņēmējs nogādā izceltos objektus krastā un utilizē tos atbilstoši normatīvajos aktos noteiktajām prasībām.